
25-års jubilæum på Tradium 
Den første februar har Jackie Randrup Thomassen 25-års jubilæum på Tradium. 


I år 2000 begyndte Jackie Randrup Thomassen som 19-årig i praktik på det, der dengang hed AMU-Center Randers. Mens han var i praktik, blev en kollega jubilar, og Jackie husker, han tænkte - dertil når jeg aldrig. Men Jackie gjorde det så godt, at han blev fastansat den første februar 2001, og nu har han selv nået 25-års jubilæet. 
Jackie Randrup Thomassen har siden da været en værdsat og stabil del af hverdagen i kantinen på Tradiums afdeling på Blommevej, hvor han med godt humør og stort engagement har taget sig af opvask, opfyldning, og kørsel med vogn. Han sætter selv pris på, at det er en arbejdsplads med gode kolleger, gode arbejdstider og kontakt til eleverne. 
I dag er helbredet ikke helt det samme længere, hvorfor Jackie nu arbejder på Tradium i et fleksjob. Trods dette møder han stadig på arbejde hver dag med samme gode indstilling. 
Jackie Randrup Thomassen er for flere sportsinteresserede et kendt ansigt i byen, fordi han i fritiden også lægger et stort engagement i at være frivillig hjælper i både Randers HK og Randers FC.


Om Tradium
”Tradium, Erhvervsskole og -gymnasier, Randers” er et uddannelsesmæssigt kraftcenter, der udbyder en bred vifte af ungdoms-, voksen- og efteruddannelser inden for det merkantile og tekniske område: HHX, HTX, EUX, EUD, AMU samt uddannelsen til statsautoriseret fodterapeut og meget mere.
Her arbejder ca. 410 engagerede medarbejdere, og hvert år underviser vi omkring 2.600 elever, fordelt på tre campusser i Randers og på Djursland. 
Som UNESCO Verdensmålsskole har vi et internationalt udsyn. Samtidig har vi et tæt samarbejde med erhvervslivet og arbejder målrettet på at give vores elever og kursister de bedste forudsætninger for en god fremtid. 
Læs mere om os på tradium.dk




image1.jpeg
vy __/
\:71-/

TRADIUNMN




